كنيسة القديسين مار مرقس الرسول و البابا بطرس خاتم الشهداء ، هى كنيسه للأقباط الارتودوكس فى شارع خليل حمادة فى حى سيدى بشر فى مدينة اسكندريه فى مصر. اتبنت الكنيسه سنة 1971 بفكره من الاب القمص بيشوى كامل كاهن كنيسة مار جرجس فى حى سبورتنج ، و القمص مينا أفا مينا وكيل البطريركيه فى اسكندريه ، ان تبقى فيه كنيسه فى حى سيدى بشر لخدمة سكان الحى من الأقباط الأرتودوكس. بعد القمصين ما دوروا على حته ارض تنفع للبنا لقيوا حتة ارض فى شارع خليل حمادة سعرها 9 تلاف جنيه فقرروا انهم يشتروها و يبنوا الكنيسه عليها. الارض كانت مساحتها حوالى 900 متر و كان متاخد لها تصريح بنا ورشة تصنيع بلاط ، و كانت عباره عن تل صغير عالى من الناحيه الشرقيه و حواليه شوية تلال صغيره على جهة البحر و شوية عمارات. اتبنت الكنيسه و اتسمت كنيسة القديسين مار مرقس الرسول و الأنبا بطرس خاتم الشهداء تبركاً بالقديسين ، و اتعمل اول قداس فيها فى يوم 21 يوليه 1971 و اترأس القداس الأنبا مكسيموس مطران القليوبيه بحضور القمص بيشوى كامل. من الوقت ده بقت الكنيسه بتلعب دور كبير فى خدمة المسيحيين فى حى سيدى بشر و اسكندريه كلها اللى بيروحوها للصلا و سماع المواعظ.